App Store

App Store, հավելվածների խանութ, iTunes Store բաժիններից է, որտեղ առկա են հավելվածներ َApple ընկերության  iPhone-ների, iPod Touch ձայնակրիչների, iPad պլանշետների, ինչպես նաև MAC անհատական համակարգիչների համար։ Օգտատերերը կարող են գնել կամ ներբեռնել դրանք։


== Խանութի մասին ==
App Store-ը iPhone-ի և iPad-ի համար առաջարկում է ավելի քան 1,5 մլն հավելված և շուրջ 725 հազար iPad-ի համար(2015 թվականի հունիսի 10-ի տվյալներով), ներբեռնումների քանակը անցել է 100 միլլիարդը, իսկ օգտատերերի բազայում կա 575 միլլիոն մարդ։ Հավելածները ներառում են բազմաթիվ կատեգորիաներ, այդ թվում խաղեր, կիրառական ծրագրեր և այլն։
Վաճառվող հավելվածների գինը սկսում է $0,99 մինչև $9,99, որոշ պրոֆեսիոնալ հավելվածներ կարող են ավելի թանկ արժենալ։ Բազմաթիվ հավելվածներ տարածվում են անվճար։
iPhone 3G-ի օգտատերերը խանութին հասանելիություն կարող էին ստանալ այս մոդելի գնման պահից։ Ավելի հին սարքերի օգտատերերի մոտ այս հասանելիությունը ի հայտ էր գալիս միայն թարմացումներից հետո։ App Store-ին հասանելիություն կարելի է ստանալ նաև iTunes 7․7 տարբերակի շնորհիվ։
Խանութը ստուգվում է հատուկ մասնագետների կողմից։ Ամեն հավելված օժտված է էլեկտրոնային հավաստագրով։ Եթե գնված հավելվածի օգնությամբ կատարվի հակաօրինական գործողություններ, այն կհեռացվի խանութից, իսկ մշակողին սպասվում է «խիստ նկատողություն»։
Վաճառքից ստացված եկամուտի 70 %-ը Apple տալիս է հավելվածի հեղինակին, իսկ 30 %-ը պահում է խանութի ապահովման համար։ Apple հաստատում է, որ չի պատրաստվում գումար աշխատել վաճառքի վրա։ Այնուամենայնիվ, ցանկության դեպքում հեղինակները կարող են տեղադրել հավելվածները անվճար։
iPod Touch-ի համար App Store-ը աշխատում է անլար Wi-Fi ցանցի միջոցով։ Այսինքն օգտատերը կարող է գնել կամ ներբեռնել ցանկացած ծրագիր անլար կապի միջոցով աշխարհի ցանկացած կետից։ Հավելվածները լինում են անվճար կամ կարող են ունենալ հատուկ գինը, որի գնման դեպքում այն գրվում է օգտատիրոջ iTunes Store հաշվին։


=== iPad հավելավածներ ===
2010 թվականի ապրիլին iPad-ի համար թողարկված էր ավելի քան 3500 հավելված։ Ընդամենը 8 ամիս անց նոր iPad-ի թողարկումից հետո հավելվածների թիվը հասավ 50 000։ 2011 թվականի հուլիսին, 16 ամիս անց iPad-ի համար հասանելի դարձավ 100 000-ից ավել հավելված։
2015 թվականի հունիսի 10-ին iPad-ի համար հասանելի հավելվածների թիվը հասավ 725 հազարի։ Եթե օգտատերը տեղադրի մեծ էկրանների համար ոչ ադապտացված հավելաված, այն կբացվի փոքր մասշտաբով։


=== Կատեգորիաներ ===
2014 թվականին App Store-ում հավելվածների համար ստեղծված էր 29 տարատեսակ կատեգորիաներ․ 

iPhone: Հավելվածների հավաքածու
iPhone: Հավելվածներ Apple-ի կողմից
iPhone: Լավագույն անվճար հավելվածներ
iPad: Հավելվածներ Apple-ի կողմից
iPad: Հավելվածների հավաքածու
iPad: Լավագույն անվճար հավելվածներ
Բիզնես (անգլ.՝ Business)
Կատալոգներ
Կրթություն (անգլ.՝ Education)
Զվարճանք (անգլ.՝ Entertainment)
Ֆինանսներ (անգլ.՝ Finance)
Սնունդ
Խաղեր (անգլ.՝ Games). Ենթակատեգորիաներ․ Action; Adventure; Arcade; Board; Card; Casino; Dice; Educational; Family; Kids; Music; Puzzle; Racing; Role Playing; Simulation; Sports; Strategy; Trivia Word
Ֆիտնես (անգլ.՝ Healthcare & Fitness)
Երեխաներ
Կյանքի ոճ (անգլ.՝ Lifestyle)
Բժշկություն (անգլ.՝ Medical)
Երաժշտություն (անգլ.՝ Musiс)
Նավիգացիա (անգլ.՝ Navigation)
Նորություններ (անգլ.՝ News)
Կրպակ
Լուսանկար և տեսանյութ (անգլ.՝ Photography)
Արտադրողականություն (անգլ.՝ Productivity)
Խորհրդական (անգլ.՝ Reference)
Սոցալիական ցանցեր (անգլ.՝ Social Networking)
Սպորտ (անգլ.՝ Sports)
Ճանապարհորդություն (անգլ.՝ Travel)
Գործիքներ (անգլ.՝ Utilities)
Եղանակ (անգլ.՝ Weather)


== Հավելվածների գները ==
Հավելվածների խանութում կան ինչպես վճարովի, այնպես էլ անվճար հավելվածներ։
Խանութում առկա բոլոր հավելվածների գների վերջում նշված է 99 թիվը(օրինակ՝ 0,99$ 1,99$ 2,99$ 3,99$$)։


== Հավելվածների վճակագրություն ==


=== Հավելվածների ներբեռնաման քանակը ===


== Դեպքերի ժամանակագրական հաջորդականություն ==
2008 թվականի հուլիսի 10՝ App Store-ի բացումը եւ iTunes-ի թարմացումը։ Հավելվածները հասանելի դարձան թողարկման հենց առաջին օրը։
2008 թվականի հուլիսի 11՝ թողարկվեց երկրորդ ծրագրային ապահովումը։ Հավելվածները հասանելի դարձան iPhone և iPod Touch-ի համար։ iPhone OS 2.0 ծրագրային ապահովումը հասանելի դարձավ iPod Touch-ի համար $9,95։
2009 թվականի հուլիսի 8՝ App Store-ի բոլոր հավեվածների ընդհանուր արժեքը կազմում է $144 326։
2010 թվականի փետրվարի 5՝ App Store-ի հավելվածների կատալոգը հնարավոր դարձավ դիտել նաև բրաուզերի միջոցով։
2013 թվականի մարտի 24՝ Apple հայտնում է օգտատերերին In-App-ի մասին
2013 թվականի ապրիլի 3՝ App Store-ում ավելացավ տարիքային սահմանափակում
2014 թվականի դեկտեմբերի 12՝ App Store ավելացավ PayPal-ով վճարում կատարելու հնարավորություն
2015 թվականի ապրիլի 9՝ iOS 8.3-ի թողարկման հետ միասին, ավելացավ նաև անվճար ծրագրերը առանց Apple ID-ի գաղտնաբառը լրացնելու ներբեռնելու հնարավորությունը։
2015 թվականին App Store-ի շրջանառությունը հասավ 20 միլիարդ դոլլարի, ինչը Apple-ին բերեց գրեթե 6 միլիարդ դոլլար։


== Ծանոթագրություններ ==


== Արտաքին հղղումներ ==
App Store
App Store Review GuideLines
App Store-ի հետ կապված հաճախ տրվող հարցեր